મુંબઈ: કર્ણાટક વિધાનસભાની ચૂંટણી 12 મેએ યોજાવાની છે ત્યારે સત્તા કોણ હાંસલ કરશે તે બાબતે ભારે ઉત્સુકતા છે. વિવિધ સર્વેક્ષણોની આંકડાવારી પણ અલગ અલગ અંદાજ આપી રહી છે ત્યારે સટોડિયાઓએ ભાજપ સૌથી મોટો પક્ષ તરીકે ઊભરી આવશે પરંતુ બહુમતી કોઈને નહીં મળશે એવો અંદાજ વ્યક્ત કર્યો છે.બીજા ક્રમે કોંગ્રેસ આવશે, જ્યારે ત્રીજા ક્રમે રહીને જેડીએસ કિંગમેકરની ભૂમિકા અપનાવશે, એવું સટોડિયાઓનું માનવું છે. કોઈ પણ પક્ષ પોતાની હિંમત પર સરકાર નહીં બનાવી શકશે. કુલ 224 બેઠકની વિધાનસભામાં બહુમતી માટે 113 બેઠકો જરૂરી છે. આમાં ભાજપને 92-94, કોંગ્રેસને 89-91, જ્યારે જેડીએસને 32-34 બેઠકો મળશે.